CELEX: 62017TN0185
Language: lt
Date: 2017-03-21 00:00:00
Title: Byla T-185/17: 2017 m. kovo 21 d. pareikštas ieškinys byloje PlasticsEurope/ECHA

22.5.2017   
            
            
               LT
            
            
               Europos Sąjungos oficialusis leidinys
            
            
               C 161/34
            
         2017 m. kovo 21 d. pareikštas ieškinys byloje PlasticsEurope/ECHA
   
   (Byla T-185/17)
   (2017/C 161/48)
   Proceso kalba: anglų
   
      Šalys
   
   
      Ieškovė: PlasticsEurope (Briuselis, Belgija), atstovaujama advokatų R. Cana, E. Mullier ir F. Mattioli
   
      Atsakovė: Europos cheminių medžiagų agentūra (ECHA)
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti ieškinį priimtinu ir pagrįstu;
            
         
               —
            
            
               panaikinti 2017 m. sausio 12 d. paskelbtą ECHA sprendimą pagal REACH reglamento 59 straipsnį įtraukti bisfenolį A į kandidatinį cheminių medžiagų, autorizuotinų kaip labai didelį susirūpinimą keliančios medžiagos, sąrašą;
            
         
               —
            
            
               priteisti iš ECHA bylinėjimosi išlaidas ir
            
         
               —
            
            
               imtis kitų priemonių, kurių reikalauja teisingumo vykdymas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas susijęs su tuo, kad ginčijamas sprendimas pažeidžia REACH reglamento 2 straipsnio 8 dalies b punktą.
               
                           —
                        
                        
                           Ginčijamas sprendimas pažeidžia Reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (OL L 396, 2006, p. 1, toliau – REACH reglamentas) 2 straipsnio 8 dalies b punktą, nes, vadovaujantis REACH reglamento 2 straipsnio 8 dalies b punktu, tarpinių cheminių medžiagų naudojimui netaikoma visa VII antraštinė dalis, taigi ir 57 ir 59 straipsniai bei autorizacija.
                        
                     
         
               2.
            
            
               Antrasis ieškinio pagrindas susijęs su tuo, kad ginčijamas sprendimas pažeidžia proporcingumo principą.
               
                           —
                        
                        
                           Ieškovė teigia, kad ginčijamas sprendimas pažeidžia proporcingumo principą, nes tarpinės cheminės medžiagos naudojimo įtraukimas į kandidatinį sąrašą viršija tai, kas yra tinkama ir būtina užsibrėžtam tikslui pasiekti, ir tai nėra mažiausiai ribojanti priemonė, kurią Europos cheminių medžiagų agentūra galėjo taikyti.
                        
                     
         
               3.
            
            
               Trečiasis ieškinio pagrindas susijęs su tuo, kad atsakovė padarė akivaizdžią vertinimo klaidą, nes neatsižvelgė į turimą informaciją, rodančią BPA, kaip tarpinės cheminės medžiagos, naudojimą.
               
                           —
                        
                        
                           Europos cheminių medžiagų agentūra neatsižvelgė į informaciją, kuri buvo prieinama XV priedo dokumentacijoje dėl BPA pagal REACH reglamentą.